CELEX: 32012D0384
Language: lt
Date: 1342051200000
Title: 2012/384/ES: 2012 m. liepos 12 d. Komisijos įgyvendinimo sprendimas, kuriuo iš dalies keičiamas Sprendimas 2009/11/EB, kuriuo leidžiama naudoti tam tikrus kiaulių skerdenų klasifikavimo būdus Ispanijoje (pranešta dokumentu Nr. C(2012) 4711)

14.7.2012   
            
            
               LT
            
            
               Europos Sąjungos oficialusis leidinys
            
            
               L 186/32
            
         KOMISIJOS ĮGYVENDINIMO SPRENDIMAS
   2012 m. liepos 12 d.
   kuriuo iš dalies keičiamas Sprendimas 2009/11/EB, kuriuo leidžiama naudoti tam tikrus kiaulių skerdenų klasifikavimo būdus Ispanijoje
   (pranešta dokumentu Nr. C(2012) 4711)
   (Tekstas autentiškas tik ispanų kalba)
   (2012/384/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Komisijos sprendimu 2009/11/EB (2), Ispanijoje buvo leista naudoti keturis kiaulių skerdenų klasifikavimo būdus;
            
         
               (2)
            
            
               Ispanija pareiškė, kad dėl naujų technologijų plėtros ir sukūrus dviejų Ispanijoje leidžiamų naudoti prietaisų naujas versijas būtina kalibruoti tuos naujus prietaisus siekiant nustatyti naujas jų naudojimo Ispanijoje formules;
            
         
               (3)
            
            
               didelės Ispanijos skerdyklų grupės vidutinis metinis skerdimo pajėgumas – ne daugiau kaip 500 kiaulių per savaitę. Todėl reikalingas jų skerdimo pajėgumus atitinkantis kiaulių skerdenų klasifikavimo būdas;
            
         
               (4)
            
            
               Ispanija paprašė Komisijos leisti savo teritorijoje taikyti tris naujus kiaulių skerdenų klasifikavimo būdus ir protokolu pateikė išsamų bandomojo išpjaustymo aprašą, nurodydama principus, kuriais tie būdai pagrįsti, bandomojo išpjaustymo rezultatus ir lygtis, taikomas raumeningumo procentiniam dydžiui apskaičiuoti, kaip nustatyta 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (3), 23 straipsnio 4 dalyje;
            
         
               (5)
            
            
               išnagrinėjus šį prašymą paaiškėjo, kad sąlygos, taikomos išduodant leidimą taikyti tuos klasifikavimo būdus, yra įvykdytos. Todėl taikyti tuos klasifikavimo būdus Ispanijoje turėtų būti leista;
            
         
               (6)
            
            
               todėl Sprendimas 2009/11/EB turėtų būti atitinkamai iš dalies pakeistas;
            
         
               (7)
            
            
               prietaisą arba klasifikavimo būdus leidžiama keisti tik tada, jei tai aiškiai leidžiama Komisijos įgyvendinimo sprendimu;
            
         
               (8)
            
            
               šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2009/11/EB iš dalies keičiamas taip:
   
               1)
            
            
               1 straipsnis pakeičiamas taip:
               „1 straipsnis
               Remiantis Tarybos reglamento (EB) Nr. 1234/2007 (4) V priedo B skirsnio IV punkto 1 dalimi, Ispanijoje leidžiama taikyti šiuos kiaulių skerdenų klasifikavimo būdus:
               
                           a)
                        
                        
                           prietaisą „Fat-O-Meat’er (FOM)“ ir su juo susijusius vertinimo būdus, kurių aprašas pateikiamas priedo 1 dalyje;
                        
                     
                           b)
                        
                        
                           prietaisą „Fully automatic ultrasonic carcase grading (Autofom)“ ir su juo susijusius vertinimo būdus, kurių aprašas pateikiamas priedo 2 dalyje;
                        
                     
                           c)
                        
                        
                           prietaisą „UltraFom 300“ ir su juo susijusius vertinimo būdus, kurių aprašas pateikiamas priedo 3 dalyje;
                        
                     
                           d)
                        
                        
                           prietaisą „Automatic vision system (VCS2000)“ ir su juo susijusius vertinimo būdus, kurių aprašas pateikiamas priedo 4 dalyje;
                        
                     
                           e)
                        
                        
                           prietaisą „Fat-O-Meat’er II (FOM II)“ ir su juo susijusius vertinimo būdus, kurių aprašas pateikiamas priedo 5 dalyje;
                        
                     
                           f)
                        
                        
                           prietaisą „AutoFOM III“ ir su juo susijusius vertinimo būdus, kurių aprašas pateikiamas priedo 6 dalyje;
                        
                     
                           g)
                        
                        
                           rankinį metodą (ZP) naudojant liniuotę ir su juo susijusius vertinimo būdus, kurių aprašas pateikiamas priedo 7 dalyje.
                        
                     Pirmos pastraipos g punkte nurodytą rankinį metodą ZP naudojant liniuotę leidžiama taikyti tik skerdyklose, kurių:
               
                           a)
                        
                        
                           vidutinis metinis skerdimo pajėgumas ne daugiau kaip 500 kiaulių per savaitę; taip pat
                        
                     
                           b)
                        
                        
                           skerdimo linijos pajėgumas ne daugiau kaip 40 kiaulių per valandą.
                        
                     
         
               2)
            
            
               Priedas iš dalies keičiamas pagal šio sprendimo priedą.
            
         2 straipsnis
   Šis sprendimas skirtas Ispanijos Karalystei.
   
      Priimta Briuselyje 2012 m. liepos 12 d.
      
         
            Komisijos vardu
         
         Dacian CIOLOȘ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 6, 2009 1 10, p. 79.
   
      (3)  OL L 337, 2008 12 16, p. 3.
   
      (4)  OL L 299, 2007 11 16, p. 1.“
   
      PRIEDAS
      Sprendimo 2009/11/EB priedas papildomas 5, 6 ir 7 dalimis:
      
         „5   dalis
         
         FAT-O-MEAT’ER (FOM II)
         
                     1.
                  
                  
                     Šioje dalyje nustatytos taisyklės taikomos, kai kiaulių skerdenos klasifikuojamos prietaisu „Fat-O-Meat’er (FOM II)“.
                  
               
                     2.
                  
                  
                     Šis prietaisas – nauja „Fat-O-Meat’er“ matavimo įrangos versija. „FOM II“ sudaro optinis zondas su peiliu, gylio matavimo įrenginys, kurio veikimo nuotolis – nuo 0 iki 125 mm, ir duomenų gavimo ir analizės plokštė – „Carometec Touch Panel i15 computer (Ingress Protection IP69K)“. Matavimo duomenis į raumeningumo procentinę išraišką paverčia pats FOM II aparatas.
                  
               
                     3.
                  
                  
                     Skerdenos raumeningumas apskaičiuojamas pagal šią formulę:
                     Ŷ = 64,53 – 0,876 × X1 + 0,181 × X2
                     
                     kai:
                     
                                 Ŷ
                              
                              
                                 =
                              
                              
                                 skerdenos raumeningumo procentinė išraiška,
                              
                           
                                 X1
                                 
                              
                              
                                 =
                              
                              
                                 nugaros lašinių storis (su oda) milimetrais, matuojamas tarp trečiojo ir ketvirtojo paskutinių šonkaulių, statmenai skerdenos nugaros linijai 6 cm atstumu nuo skerdenos pjovimo linijos,
                              
                           
                                 X2
                                 
                              
                              
                                 =
                              
                              
                                 nugaros raumenų storis milimetrais, matuojamas tuo pačiu metu, toje pačioje vietoje ir tuo pačiu būdu kaip X1.
                              
                           Ši formulė taikoma 60–120 kg sveriančioms skerdenoms (šiltos skerdenos svoris).
                  
               
            6   dalis
         
         „AUTOFOM III“
         
                     1.
                  
                  
                     Šios dalies taisyklės taikomos, kai kiaulių skerdenos klasifikuojamos prietaisu „AutoFOM III“.
                  
               
                     2.
                  
                  
                     Prietaise turi būti šešiolika 2 MHz ultragarsinių daviklių („Carometec A/S“), o veikimo intervalas tarp daviklių – 25 mm. Ultragarso duomenis sudaro nugaros lašinių storio, raumenų storio ir kitų atitinkamų parametrų išmatavimai. Matavimo duomenys į apskaičiuotą raumeningumo procentinę dalį paverčiami naudojant kompiuterį.
                  
               
                     3.
                  
                  
                     Skerdenos raumeningumas apskaičiuojamas pagal šią formulę:
                     Ŷ = 68,44293415 – (0,35254288 × R2P10) – (0,31514342 × R2P15) – (0,19383319 × R2P16) + (0,02067879 × R3P3) + (0,03303812 × R3P5) + (0,02479771 × R3P6) + (0,02710736 × R3P7) + (0,02310621 × R3P9) – (0,07075210 × R4P10)
                     kai:
                     
                                 Ŷ
                              
                              
                                 =
                              
                              
                                 skerdenos raumeningumo procentinė išraiška,
                              
                           R2P10, R2P15, R2P16,R3P3, R3P5, R3P6, R3P7, R3P9 ir R4P10 yra kintamieji, apskaičiuoti naudojant „AutoFOM III“.
                  
               
                     4.
                  
                  
                     Matavimo taškai aprašyti pagal Komisijos reglamento (EB) Nr. 1249/2008 (1) 23 straipsnio 4 dalį Komisijai Ispanijos pateikto protokolo II dalyje.
                     Ši formulė taikoma 60–120 kg sveriančioms skerdenoms (šiltos skerdenos svoris).
                  
               7   dalis
         
         RANKINIS METODAS (ZP)
         
                     1.
                  
                  
                     Šios dalies taisyklės taikomos, kai kiaulių skerdenos klasifikuojamos taikant rankinį metodą (ZP) matuojant liniuote.
                  
               
                     2.
                  
                  
                     Šis metodas gali būti taikomas naudojant liniuotę, kurios padalos nustatomos remiantis prognozės lygtimi. Jo principas pagrįstas tuo, kad ties skerdenos vidurine linija rankiniu būdu išmatuojamas lašinių storis ir raumenų storis.
                  
               
                     3.
                  
                  
                     Skerdenos raumeningumas apskaičiuojamas pagal šią formulę:
                     Ŷ = 59,89 – 0,821 × F + 0,157 × M
                     kai:
                     
                                 Ŷ
                              
                              
                                 =
                              
                              
                                 apskaičiuotoji skerdenos raumeningumo procentinė vertė,
                              
                           
                                 F
                              
                              
                                 =
                              
                              
                                 matomas ploniausias lašinių storis (su oda) milimetrais ties skerdenos vidurine linija, uždengiantis raumenį M. gluteus medius,
                              
                           
                                 M
                              
                              
                                 =
                              
                              
                                 matomas juosmens raumenų storis milimetrais ties skerdenos vidurine linija, matuojamas kaip trumpiausia raumens M. gluteus medius priekinio (galvos kryptimi) galo ir stuburo kanalo viršutinio (ties nugara) krašto jungties vieta.
                              
                           Ši formulė taikoma 60–120 kg sveriančioms skerdenoms (šiltos skerdenos svoris).
                  
               
      
         (1)  OL L 337, 2008 12 16, p. 3.“